
Nicolae Ceausescu a fost, 
pe parcursul intregii sale vieti politice, deci de la 15 si pana la 71 de ani, un stalinist 
convins. A crezut in justificarea istorica a socialismului de tip bolsevic, in mitologia 
partidului de avangarda, o falanga de asceti revolutionari devotati cu trup si suflet unei 
cauze definita quasi-religios, a detestat proprietatea privata, valorile liberale, 
multipartidismul, fractionismul, pe intelectualii critici si orice forma de disidenta. Pentru 
Ceausescu, partidul era o entitate transcendenta care avea dreptul sa dicteze sensul vietii 
oamenilor. Impodobit cu vestmintele unui umanism apocrif, acest corp politic se 
pretindea posesorul unor formule precise de explicare a istoriei, a naturii, a universului 
insusi.Ceausescu se identificase cu ideologia pe care o predica, era posedat de ea, 
ajunsese sa se creada garantul puritatii doctrinare si al reusitei finale a unui proiect utopic 
menit sa transforme nu doar societatea, nu doar economia, ci chiar sufletul uman.  Scopul 
acestei actiunii permanente de propaganda proprie sectelor de tip bolsevic ori fascist este 
distrugerea omului interior (spre a relua formularea poetului polonez Aleksander Wat).  
Comunismul nu a fost traditionala ideologie politica, ci o eshatologie revolutionara. 
In momentul in care “patria socialismului”, adica URSS, a pornit, in anii hrusciovismului, 
pe calea de-stalinizarii, a unor reforme relativ timide, dar intolerabile in universul mental 
al dogmatismului, Gheorghiu-Dej a adoptat strategia stalinismului national. A pariat pe 
reflexele unei marginalitati ofensate, deci pe complexele si nevrozele nomenklaturii. Ca 
si in cazul Coreei de Nord, secta comunista din Romania (devenita doar formal “partid de 
masa”) a trait mereu sub semnul unui teribil, al unui mistuitor, devorant complex de 
inferioritate. Este ceea ce politologul Ken Jowitt identifica drept comunismul de tip paria. 
Ruptură cu Moscova? 
Umiliti atat in Comintern, cat si in Cominform (Biroul Informatic al partidelor comuniste 
si muncitoresti), comunistii romani si-au luat revansa simbolica mai ales dupa 1956.  Au 
fost total de partea sovieticilor in suprimarea violenta a Revolutiei Maghiare, au fost 
recompensati prin retragerea trupelor sovietice in 1958. Simultan, partidul se “etniciza”, 
se debarasa de cadrele sale de baza din anii clandestinitatii, invocand, pentru orientarea 
tot mai sovina, criteriul “justei proportii in politica de cadre” (adica un fel de numerus 
clausus in versiune comunista). Ca secretar al CC insarcinat cu problemele de cadre, 
Ceausescu a organizat adevarate vanatori de vrajitoare in perioada 1958-1960 impotriva 
celor suspectati a fi “inamicii obiectivi” ai liderului suprem (evident nu era vorba doar de 
cadrele provenite din minoritati, dar si de fostii ceferisti care contestasera mitologia 
oficiala legata de rolul crucial al lui Gheorghiu-Dej in ilegalitate). 
“Declaratia” din aprilie 1964 (conceputa de Maurer, Barladeanu, dar si de Ceausescu, 
redactata de Rautu, Niculescu-Mizil, Stefan Voicu etc) a codificat pozitia PMR in 
relatiile dintre gigantii comunisti. Era vorba de o neutralitate activa, de obtinerea unor 
avantaje prin navigarea abila intre Scyla sustinerii neconditionate a Moscovei si Caribda 
solidaritatii cu stalinismul combatant si intransigent al lui Mao. Nationalismul a fost 
instrumentalizat pentru a inventa o noua baza de legitimitate a regimului. Nicolae 
Ceausescu a fost unul dintre cei mai virulenti critici ai imperialismului sovietic, dar s-a 
mentinut un fidel partizan al formelor de dominatie de tip stalinist. 
Odata ajuns la putere, in martie 1965, el a continuat, ba chiar a radicalizat linia 
internationala inaugurata de mult mai prudentul Dej. A mentinut un regim ortodox-
stalinist in interior, aceptand insa, intre 1965 si 1971, anumite concesii pe linia unui vag 
dezghet politic, cultural si economic. Noua radicalizare a regimului s-a petrecut mai ales 
dupa completa eliminare a lui Ion Gh. Maurer si triumful echipei “acceleriste” condusa 
de Manea Manescu. 
Liberalizarea de la Bucuresti s-a incheiat asadar in chip abrupt dupa vizita in China si 
Coreea de Nord din 1971. Ceea ce pe un Maurer il nelinistea (baile isterice multimi, 
cultul dezlantuit al personalitatii, grotescul unei dictaturi hiper-represive), pe Nicolae si 
pe Elena Ceausescu ii stimula.  Politica externa cu accente autonome (cu anumite 
momente deranjante pentru Moscova ce nu pot fi negate) i-a asigurat lui Ceausescu 
simpatia unor influente cercuri din Vest, precum si a unor partide comuniste care 
incercau sa promoveze ceea ce s-a numit eurocomunismul (in special PC Italian, PC din 
Spania, PC Japonez, PC din Grecia-Interior). 
Pe plan intern, au fost urmate aceleasi obsesii staliniste: cresterea rolului conducator al 
partidului (adica al lui Ceausescu si al camarilei sale); intarirea puterii Securitatii; 
accelerarea industrializarii, indeosebi pe linia industriei grele; intoleranta fata de orice 
initiativa privata in economie, o fobie in raport cu orice urma a vreunui mecanism de 
piata. Mult-trambiata “democratie socialista” era doar un camuflaj pentru monopolul 
puterii exercitat neingradit de o clica insetata de privilegii. 
Tot mai narcisist, tot mai convins ca detine o misiune divina, Ceausescu a ajuns sa se 
creada apostolul unui nationalism renascut, a cultivat mitul unei natiuni socialiste 
omogene.  Minoritatile etnice ori intelectuale erau privite ca agenti ai unei primejdioase 
disolutii.  Ideologia protocronista a sintetizat aceste fixatii xenofobe intr-un numar de 
aproximatii hiperbolice cu ambitii de adevaruri universale. Nu mai conta catusi de putin 
riscul ridicolului, Ceausescu avea un sceptru prezidential iar Elena era “savant de renume 
mondial”. 
Dinasticizarea comunismului romanesc devenise o sumbra perspectiva reala. Asa-zisii 
reprezentanti ai minoritatilor in variile comitete si consilii erau niste jalnici figuranti in 
marele spectacol ce se juca spre marita glorie a Conducatorului.  Dar tot jalnice 
marionete reau si activistii recrutati din majoritatea etnica romaneasca. “Natiunea 
socialista” era o plastilina ideologica pentru Ceausescu, o amorfa masa de manevra, nu o 
comunitate de indivizi autonomi. 
A renuntat vreodata Ceausescu la internationalismul de sorginte cominternista? Intr-un 
fel da, intrucat a interiorizat si a inceput sa justifice o tematica proprie extremismului de 
dreapta. Pe de alta parte, a mizat pe miscarile revolutionare din Lumea Treia, a crezut 
pana la capat ca socialismul de tip leninist va invinge pe plan mondial, l-a denuntat pe 
Gorbaciov drept un renegat, un “oportunist de dreapta”. A murit cantand, in fata 
plutonului de executie, “Internationala”, nu “Desteapta-re, romane!”. 
 
